મુન્ની દેવી બિહારના આરાના વતની છે અને તેમના બે દીકરાના અભ્યાસ અને નોકરી માટે દિલ્હી આવેલાં મુન્ની દેવીને પહેલેથી પોતાના દીકરાઓના આરોગ્યની ચિંતા રહેતી હતી. તે વર્ષમાં કેટલાક દિવસો પોતાના દીકરાઓ પાસે આવીને રહેતાં હતાં. એક વાર તેઓ દિલ્હી આવ્યાં ત્યારે તેમની મુલાકાત પોતાના દીકરાના મિત્રની પત્ની પલ્લવી પ્રીતિ સાથે થઈ. તે બિહારની જ હોવાથી બન્ને વચ્ચે વાતચીત થવા લાગી. બન્નેએ વિચાર્યું કે ચાલો, આપણે કંઈક એવું કામ કરીએ કે ઘરેથી દૂર રહેનારા લોકોને ચોખ્ખું અને આરોગ્યપ્રદ ભોજન મળી શકે. ત્યારેપછી તેમણે બન્નેએ રિસર્ચ શરૂ કર્યું અને પોતાનું રિસર્ચ ફટાફટ પતાવીને મે-2013માં 'કૉર્પોરેટ ઢાબા'નો શુભારંભ કર્યો. આ એક ઑફિસ ટિફિન સર્વિસ છે, જે દિલ્હી એનસીઆરમાં કામ કરી રહી છે.